Diari Oficial de la Generalitat Valenciana


Sumari del DOGV 6661, del 29-11-2011 (2011/12787)

RESOLUCIÓ de 15 de novembre de 2011, de la Conselleria de Turisme, Cultura i Esport, per la qual s'accepta la donació efectuada per Isabel Renovell Sanz, Vicente Renovell Sanz, José Renovell Sanz i Ricardo Renovell Sanz d'un conjunt de fons documentals i bibliogràfics de Rosa Armiñana Navarrete.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12942


Data del document
:   15-11-2011

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 15 de novembre de 2011, de la Conselleria de Turisme, Cultura i Esport, per la qual s'accepta la donació efectuada per Isabel Renovell Sanz, Vicente Renovell Sanz, José Renovell Sanz i Ricardo Renovell Sanz d'un conjunt de fons documentals i bibliogràfics de Rosa Armiñana Navarrete. [2011/12802]  
La senyora Isabel Renovell Sanz i els senyors Vicente Renovell Sanz, José Renovell Sanz i Ricardo Renovell Sanz han tingut la generositat d'oferir a la Generalitat, a títol gratuït, la donació d'un conjunt de fons bibliogràfics i documentals de Rosa Armiñana Navarrete. La donació que s'oferix consistix en 33 caixes i 21 objectes.  
D'acord amb l'informe emés per la Direcció General del Patrimoni Cultural, l'esmentada donació és de gran interés per a la Generalitat perquè incrementa el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de Patrimoni de la Generalitat, establix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat un altre òrgan de la Generalitat, sense perjuí que en l'adscripció es tinga en compte la dita voluntat. En el cas que comprenga únicament altres béns mobles, l'acceptació l'acordarà el departament o l'organisme a què es destinen».  
  
Fent ús de les competències que assigna a la Conselleria de Turisme, Cultura i Esport el Decret 100/2011, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc  
  
Primer  
Acceptar la donació d'Isabel Renovell Sanz, Vicente Renovell Sanz, José Renovell Sanz i Ricardo Renovell Sanz d'un conjunt de fons documentals i bibliogràfics de Rosa Armiñana Navarrete, les dades tècniques del qual s'adjunten com a document inseparable d'esta resolució. El valor de l'esmentada donació s'estima en dotze mil euros (12.000 €).  
  
Segon  
Esta resolució produirà efectes l'endemà de la seua notificació als donants, en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 623 del Codi Civil.  
  
Tercer  
La present acceptació serà comunicada a la Conselleria d'Hisenda i Administració Pública.  
  
València, 15 de novembre de 2011 .- La consellera de Turisme, Cultura i Esport: Lola Johnson Sastre.